Pauli Virtanen

Pauli Armas Virtanen (27. joulukuuta 1934 Helsinki – 9. elokuuta 2003 Helsinki) oli suomalainen näyttelijä ja ohjaaja. ==Työura== Virtanen näytteli tiheästi sivuosia monissa suomalaisissa elokuvissa ja tv-sarjoissa 1960-luvulta aina 1990-luvulle asti. Monesti hän sai näytellä melko epämiellyttäviä roolihahmoja, kuten esimerkiksi pornokauppiasta Erkko Kivikosken elokuvassa Kesyttömät veljekset (1969). Hänen ehkä suurin ja muistettavin roolinsa oli keski-ikäisen, eronneen ja lapsiensa kartteleman liikemiehen rooli myös niin ikään Kivikosken ohjaamassa elokuvassa Yö meren rannalla (1981). Hänellä oli myös merkittävä sivurooli Renny Harlinin esikoiselokuvassa Jäätävä polte (1986). Näyttelemisen lisäksi Virtanen ansioitui myös televisio-ohjaajana. Hän sovitti ja ohjasi useita, nyt jo klassikoiksi muodostuneita televisiosarjoja, kuten Kunnon sotamies Svejkin seikkailuja (1968) ja Lentsu (1990). Edellinen pohjautui Jaroslav Hašekin, jälkimmäinen puolestaan Veikko Huovisen romaaniin. Niiden lisäksi hän ohjasi tv-sarjoiksi ja tv-elokuviksi myös Veijo Meren (Sotamies Jokisen vihkiloma 1981), Juhani Peltosen (Metsästys joulun alla 1977, Ei jälkeäkään 1988) ja Paavo Rintalan (Mummoni ja Mannerheim 1971) romaaneja. Erkko Kivikosken lisäksi Virtanen oli yksi Anssi Mänttärin elokuvien luottonäyttelijöistä. Virtasen luottonäyttelijöitä hänen tv-ohjauksissaan olivat puolestaan Aapo Vilhunen ja Martti Tschokkinen. ==Filmografia== ===Ohjaajana=== * Kunnon sotamies Svejkin seikkailuja (1968) (yhdessä Veikko Kerttulan kanssa) * Mummoni ja Mannerheim (1971) * Kuvien takana (1975) * Metsästys joulun alla (1977) * Norjasta ostettu posliinitonttu (1979) * Sotamies Jokisen vihkiloma (1981) * Hamsterit (1982) * Valtuuskunta (1986) * Lyhyet erikoiset (1986) * Ei jälkeäkään (1988) * Lentsu (1990) * Syysmuutto (1991) * Konstan Pylkkerö (1994) ===Näyttelijänä=== * Taksikuski (1969) * Kesyttömät veljekset (1969) .... Pornokauppias * Pilvilinna (1970) .... Vanki * Päämaja (1970) .... Vänrikki junassa * Laukaus tehtaalla (1973) .... Toimitsija Kuitunen * Karvat (1974) .... Eero Melanen * Manillaköysi (1976) .... Pelihai * Miestä ei voi raiskata (1978) .... Roska-auton kuljettaja * Runoilija ja muusa (1978) .... Paksu mies laskiaisjuhlassa * Ihmemies (1979) .... Johtoryhmän jäsen * Yö meren rannalla (1981) .... Heikki * Toto .... (Lievonen) * Aidankaatajat eli heidän jälkeensä vedenpaisumus (1982) .... Lungström * Huhtikuu on kuukausista julmin (1983) .... Ola * Lentävät luupäät (1984) .... Tupakoiva mies * Rakkauselokuva (1984) .... Arkkitehtitoimiston johtaja * Valtuuskunta (1986) .... Paavo Huuskonen * Jäätävä polte (1986) .... Sergei * Isku suoneen (1988) .... Kultala * Ei jälkeäkään (1988) .... Räjäyttäjä * Petos (1988) .... Johtaja Nurmi * Mestari (1992) .... Hallintoneuvoston jäsen * Pimennys (1993) .... Kultaseppä Selja ===Käsikirjoittajana ja dramaturgina=== * Mummoni ja Mannerheim (1971) * Sotamies Jokisen vihkiloma (1981) * Valtuuskunta (1986) * Lyhyet erikoiset (1986) * Konstan Pylkkerö (1994) ==Lähteet== ==Aiheesta muualla== * Pauli Virtasen muistokirjoitus Helsingin Sanomissa Luokka:Suomalaiset näyttelijät Luokka:Suomalaiset televisio-ohjaajat Luokka:Vuonna 1934 syntyneet Luokka:Vuonna 2003 kuolleet